EkBass/fiwiki-20250220-pages-articles huggingface dataset:
Osamaksu

Osamaksu tarkoittaa kauppatapaa, jossa kauppahinta maksetaan myyjälle ennalta sovituissa erissä. == Osamaksukauppa Suomen lainsäädännössä == Osamaksukaupalla tarkoitetaan Suomen osamaksukauppalaissa sellaista irtaimen esineen kauppaa, jota koskevan sopimuksen mukaan # kauppahinta eli osamaksuhinta suoritetaan maksuerissä, joista # yksi tai useampi erääntyy sen jälkeen kun esine tai tavara on luovutettu ostajalle, ja jossa # myyjä on pidättänyt itselleen joko ::* oikeuden esineen takaisin ottamiseen, jos ostaja laiminlyö hänelle sopimuksesta johtuvan velvollisuuden täyttämisen (takaisinottoehto), tai ::* omistusoikeuden esineeseen siihen asti, kun koko kauppahinta tai ainakin määrätty osa esineen luovuttamisen jälkeen erääntyvistä maksueristä on suoritettu (omistuksenpidätysehto). Ostaja saa tyypillisesti kaupan kohteen haltuunsa heti osamaksusopimuksen päättämisen jälkeen maksettuaan osamaksuhinnasta ensimmäisen erän eli käsirahan. Suomessa osamaksukaupasta säädetään kahdessa laissa. Laki osamaksukaupasta (osamaksukauppalaki) koskee elinkeinonharjoittajien välisiä tai kuluttajan asemassa olevien henkilöiden keskinäisiä osamaksukauppoja, kun taas kuluttajansuojalain 7. luvussa säädetään osamaksukaupoista, joissa myyjä on elinkeinonharjoittaja ja ostajana on kuluttaja. Osamaksukauppa on määritelty osamaksukauppalain 1 §:ssä ja kuluttajansuojalain 7. luvun 7 §:ssä sisällöltään samalla tavalla, mutta kuluttajansuojalaissa on enemmän pakottavia säännöksiä kuluttajan oikeuksien turvaksi. == Lähteet == == Kirjallisuutta == * * Luokka:Raha Luokka:Velvoiteoikeus
Kuitu

Kuitu on materiaali, joka esiintyy pitkänä yksittäisenä säikeenä. Biologisesti kuidut ovat tärkeitä niin eläinten kuin kasvienkin kudoksen koossa pitämisessä. Ihminen hyödyntää kuituja moniin tarkoituksiin, muun muassa langan, köyden ja paperin valmistukseen. Erään määritelmän mukaan kuitu on luonnosta saatu tai kemiallisesti valmistettu kehräytyvä ja riittävän luja ainekoostuma, pituudeltaan monisatakertainen paksuuteensa verrattuna. Kuidut rakentuvat ketjumaisesti asettuneista molekyyleistä, joiden keskinäinen järjestys vaikuttaa kuidun ominaisuuksiin. Kuidut jaotellaan yleensä luonnonkuituihin ja tekokuituihin. Tehtaissa valmistettavia tekokuituja ovat esimerkiksi hiilikuitu, kevlar, lasikuitu ja muovikuidut. Luonnonkuidut luokitellaan kasvien eri osista saataviin kasvikuituihin (esim. puuvilla, pellava, sisal, rami), eläinkuituihin (esim. villa, silkki) ja mineraalikuituihin (asbesti). Kasvikuidut voidaan luokitella niitä tuottavan kasvinosan mukaan siemenkuiduiksi (puuvilla), runkokuiduiksi (pellava), lehtikuiduiksi (manilla) ja hedelmäkuiduiksi (kookos). Eläinkuidut ovat pääosin eläinten villoja ja karvoja, mutta luonnonsilkki muodostuu perhosten kotiloissa. Tekokuidut luokitellaan muuntokuituihin (esim. kupro, viskoosi, modaali, lyocell, asetaatti, maissi, soija), synteettisiin kuituihin (esim. akryyli, elastaani, polyamidi, polyesteri, polypropeeni) ja epäorgaanisiin kuituihin (esim. hiilikuidut, lasikuidut, metallikuidut). ==Katso myös== *Ravintokuitu ==Lähteet== == Aiheesta muualla == *Kuitutietoa (pdf) Luokka:Raaka-aineet Luokka:Seulonnan keskeiset artikkelit
Rain

Rain (, oik. Jung Ji-Hoon, ; s. 25. kesäkuuta 1982 Soul tai Seosan, Korean tasavalta) on korealainen laulaja ja näyttelijä. == Elämäkerta == Ji-Hoon syntyi Etelä-Koreassa. Hän kiinnostui R&B;:stä ja hip hop-tanssista ollessaan kuudennella luokalla. Nuorena hän kuului "Fanclub"-nimiseen poikabändiin, mutta ryhmä oli lyhytikäinen ja hajosi pian. CNN:n haastattelussa Ji-Hoon muistelee tulleensa monta kertaa hylätyksi ulkonäkönsä vuoksi: "Itse asiassa minulle kerrottiin yhden koe-esiintymisen jälkeen, että lauloin ja tanssin hyvin, mutta en päässyt läpi, koska minulle ei ollut tehty silmäluomileikkausta." Lopulta kuitenkin JYP Entertainment otti Ji-Hoonin listoilleen ja hän pääsi harjoittelijaksi. Harjoitusjakson alkuvuosina hän oli taustatanssija. Vuonna 2002 ilmestyi debyyttialbumi Bad Guy ja hänet esiteltiin medialle taiteilijanimellä "Rain". Albumin ilmestymisen jälkeen Ji- Hoon keskeytti laulajanuransa keskittyäkseen näyttelemiseen TV-draamasarjassa 상두야, 학교가자! (Sangdooya, hakgyo kaja! — engl. "Sang Doo, Let's Go to School!"). Menestyksekästä ensialbumia ja näyttelijänuraa seurasi Rainin toinen albumi How To Avoid The Sun, jonka nimikkokappale "Ways to Avoid the Sun" nousi hitiksi. Vuonna 2004 Rain esiintyi toisessa draamasarjassa nimeltä 풀하우스 (Pul hauseu — "Full House"). Sarja oli yksi Korean kaikkien aikojen katsotuimmista. Sarjaa esitettiin myös monessa muussa maassa, mukaan lukien Filippiinit, Malesia, Indonesia, Singapore, Vietnam, Thaimaa, Kiina, Japani, Taiwan ja Amerikka. Rooli toi hänelle parhaan näyttelijän palkinnon KBS:n palkintogaalassa. Rainin kolmatta albumia It's Rainin myytiin yli miljoona kappaletta Aasiassa. JYP Entertainmentin mukaan albumi oli Rainin menestyksekkäin sekä kotimaassa että ulkomailla. Rainin ensimmäisen konserttikiertueen Rainy Day liput myytiin loppuun ensimmäisenä myyntipäivänä. Konsertteja järjestettiin sekä Etelä-Koreassa että Japanissa. Huhtikuussa 2006 Rain mainittiin aikakauslehti Timen internet-sivuilla artikkelissa "The 100 Most Influential People Who Shape Our World". Vuonna 2007 Timen lukijat äänestivät hänet vaikutusvaltaisimmaksi henkilöksi internet-kyselyssä, vaikkakaan Rain ei ollut itse lehden listalla. Hän ja Stephen Colbert ovat siitä lähtien taistelleet leikkimielisesti ykkössijasta. Lisäksi Rain pääsi vuonna 2007 Peoplen listalle "The Most Beautiful People". TV-sarjan jälkeen Rain on esiintynyt kolmessa elokuvassa: Park Chan-wookin romanttisessa komediassa Olen kyborgi, mutta se sopii (싸이보그지만 괜찮아 — I'm a Cyborg, But That's OK, 2006), Wachowskin veljesten draamassa Speed Racer (2008), James McTeiguen uutuudessa Ninja Assassin (2009) ja draamasarjassa Please Come Back Mister (2016). == Lähteet == == Aiheesta muualla == * Rain KMDb-sivustolla Luokka:Eteläkorealaiset näyttelijät Luokka:Eteläkorealaiset laulajat Luokka:Vuonna 1982 syntyneet Luokka:Elävät henkilöt
Kielimuuri

Kielimuuri on kuvaannollinen ilmaus, jolla tarkoitetaan vieraan kielen puuttuvan taidon aiheuttamia vaikeuksia. Ilmausta sovelletaan yleensä henkilöihin, jotka tulevat aikuisina vieraaseen maahan, jonka kieltä eivät puhu. Tuolloin sanotaan, että heidän täytyy "ylittää kielimuuri". ==Katso myös== * Siirtolaisuus *Pidgin ==Aiheesta muualla== * Pacek, Katri 2006. Kulttuurierot ja kielimuuri valtanäkökulmasta suomalais-puolalaisessa työyhteisössä. Pro gradu. Helsingin yliopisto, humanistinen tiedekunta, slavistiikan ja baltologian laitos Luokka:Viestintä
Parastaasi

Parastaasi (, ) on ortodoksisen jumalanpalvelusperinteen mukainen vainajien muistopalvelus, kestoltaan ja laajuudeltaan pitempi kuin panihida. Siksi sitä usein nimitetään suureksi panihidaksi. ==Katso myös== * Katolisen kirkon viettämä sielunmessu eli requiem ==Aiheesta muualla== *Ortodoksi.net / Panihida ja parastaasi Luokka:Ortodoksisen kirkon jumalanpalvelukset
Bentsaldehydi

Bentsaldehydi on orgaaninen yhdiste (aldehydi), joka on huoneenlämmössä (20 °C) olomuodoltaan väritöntä - keltaista jähmeää nestettä, jolla on manteliöljyn haju. Sen kemiallinen kaava on C7H6O ja rakennekaava C6H5CHO. Bentsaldehydista käytetään myös nimityksiä bentsoealdehydi ja bentseenikarbonaali. Bentsaldehydin moolimassa on 106,1 g/mol, sulamispiste –26 °C, kiehumispiste 179 °C, suhteellinen tiheys 1,046 g/cm3 (vesi = 1,0 g/cm3), liukoisuus veteen on huono, leimahduspiste 62 °C, itsesyttymislämpötila 190 °C ja CAS-numero 100-52-7. Aine sekoittuu alkoholin, eetterin ja öljyjen kanssa. ==Esiintyminen luonnossa ja synteesi== Bentsaldehydi on karvasmanteliöljyn pääaines, ja sitä syntyy karvasmantelin siemenissä olevan amygdaliinin hajotessa entsyymien vaikutuksesta siemenen rikkoutuessa. Samalla syntyy myös sinihappoa.. Bentsaldehydiä esiintyy kukkien tuoksuissa ja semiokemikaalina eliöiden viestinnässä. Bentsaldehydiä voidaan valmistaa myös hapettamalla tolueenia (C6H5CH3 \+ O2 → C6H5CHO + H2O). Teollisuudessa sitä saadaan myös sivutuotteena bentsoehapon synteesissä tai bentsaalikloridin hydrolyysillä. ==Käyttö== Bentsaldehydin käyttökohteita ovat muun muassa hajusteena kosmetiikkatuotteissa ja orgaaninen synteesi. Siitä valmistetaan muun muassa kanelialdehydiä, bentsoiinia sekä kloorattuja ja nitrattuja johdannaisia. == Ympäristö- ja terveysvaikutukset == Lyhytaikainen altistus ärsyttää silmiä, ihoa ja hengitysteitä. Elimistöön joutunut bentsaldehydi erittyy pääasiassa aineenvaihduntatuotteinaan (83 %) virtsan kautta. Bentsaldehydin aineenvaihduntatuotteita ovat muun muassa seuraavat aineet: hippurihappo (66,7–69,9 %), bentsyyliglukuronihappo (8,8–11,2 %), bentsyyliglukuronidi (2,9–3,0 %) ja bentsoehappo 1,4–1,6 %. == Lähteet == == Aiheesta muualla == * *Bentsaldehydin käyttöturvallisuustiedote, Sigma Aldrich, viitattu 26.12.2014. *Kemian työsuojeluneuvottelukunta (KETSU): Bentsaldehydi *PubChem: Benzaldehyde *Human Metabolome Database: Benzaldehyde *Food Component Database (FooDB): Benzaldehyde *Kyoto Encyclopedia of Genes and Genomes (KEGG): Benzaldehyde *ChemBlink: Benzaldehyde *Dr. Duke's Phytochemical and Ethnobotanical Databases: Benzaldehyde *Pherobase: Floral Compound - benzaldehyde *Pherobase: Semiochemical - benzaldehyde *Bristol University School of Chemistry, Molecule of the Month: Benzaldehyde Luokka:Aldehydit Luokka:Liuottimet
Chikugo

Chikugo () on kaupunki Fukuokan prefektuurissa Kyūshūn saarella Japanissa. Se sijaitsee sisämaassa prefektuurin eteläosassa. Chikugossa on 49 052 asukasta (vuonna 2014) ja sen pinta-ala on 41,85 neliökilometriä. Chikugon kaupunki perustettiin huhtikuussa 1954 yhden maaseutukaupungin ja kolmen kylän yhdistyessä, minkä jälkeen se on kasvanut muiden kuntaliitosten kautta. Kaupunki sijaitsee Chikugon tasangolla JR Kyūshūn Kagoshima-päälinjan ja Kyūshū Shinkansenin varrella. Sen etelärajalla virtaa Yabejoki. == Lähteet == == Aiheesta muualla == * Kaupungin internetsivut Luokka:Fukuokan prefektuurin kaupungit
Helsingin Perussuomalaiset

Helsingin Perussuomalaiset on Helsingin vaalipiirissä toimiva Perussuomalaisten piirijärjestö. Helsingin piirin vuoden 2014 puheenjohtaja oli Nuutti Hyttinen.http://kps.fi/uutiset.html?157 Hänet valittiin tehtävään yksimielisesti Perussuomalaisten Helsingin piiri ry:n 30.12.2013 pidetyssä syyskokouksessa. Samassa kokouksessa valittiin puheenjohtajan lisäksi yhdeksän hengen piirihallitus. Syyskokouksen päätöksillä hallituksen jäsenistö käytännössä uudistui kokonaan aikaisempien piirihallitusten kokoonpanoihin verrattuna. == Helsingin piiriin kuuluvat kaupunginosayhdistykset == * Etelä- Helsingin Perussuomalaiset ry * Kallion seudun Perussuomalaiset ry * Koillis- Helsingin Perussuomalaiset ry * Kontulan Perussuomalaiset ry * Töölön Perussuomalaiset ry * Länsi-Helsingin Perussuomalaiset ry * Helsingin Itärannikon Perussuomalaiset ry * Jakomäen Perussuomalaiset ry * Vuosaaren Perussuomalaiset ry == Rahoitus == Helsingin Perussuomalaiset on vastaanottanut puoluerahoitusta yksityishenkilöiltä. == Nykyiset kansanedustajat == * Jussi Halla-aho (2011–2014, 2019–) * Mari Rantanen (2019–) * Wille Rydman (2023–), siirtyi kokoomuksesta == Aiemmat kansanedustajat == * Tom Packalén (2011–2023) * Mika Raatikainen (2014–2019) * Sampo Terho (2015–2017), siirtyi siniseen tulevaisuuteen == Nykyiset kaupunginvaltuutetut == * Jussi Halla-aho (2009–) * Nuutti Hyttinen (2021–) * Pia Kopra (2017–) * Laura Korpinen (2021–) * Teija Makkonen (2021–) * Tom Packalén (2013–2017, 2021–) * Mika Raatikainen (2013–) * Mari Rantanen (2017–) * Pirkko Ruohonen-Lerner (2021–) * Wille Rydman (2023–), siirtyi kokoomuksesta == Aiemmat kaupunginvaltuutetut == * René Hursti (2013–2017) * Nina Huru (2009–2017) * Seppo Kanerva (1995–2000, 2009–2017) * Helena Kantola (2013–2017) * Harri Lindell (2013–2017) * Jussi Niinistö (2017) * Sampo Terho (2017) * Antti Valpas (2009–2012) * Olli Sademies (8. lokakuuta 2008 – 31. joulukuuta 2008) * Tony Halme (1. tammikuuta 2005 – 8. lokakuuta 2008) == Vaalit == Eduskuntavaalit {| class="prettytable" Vuosi Edustajat ÄänetTilastokeskuksen PX-Web-tietokannat: Eduskuntavaalit - aikasarjat ÄänetTilastokeskuksen PX-Web-tietokannat: Eduskuntavaalit - aikasarjat 1999 -- 365 0,1% 2003 1 17 342 5,3% 2007 -- 9 188 2,9% 2011 3 45 266 13,0% == Lähteet == == Aiheesta muualla == * Perussuomalainen Helsinki ry:n verkkosivusto Luokka:Helsingin vaalipiiri Helsinki
Bentsyylikloridi

Bentsyylikloridi on orgaaninen yhdiste, joka on huoneenlämmössä (20 °C) olomuodoltaan väritöntä nestettä, jolla on pistävä haju. Sen kemiallinen kaava on C7H7Cl ja rakennekaava on C6H5CH2Cl. Bentsyylikloridista käytetään myös nimityksiä alfa-klooritolueeni, kloorimetyylibentseeni ja tolyylikloridi. Bentsyylikloridia käytetään teollisuudessa hajusteina ja makuaineina käytettyjen bentsyyliesterien valmistamiseen. Sitä voidaan käyttää myös amfetamiini-tyyppisten huumeiden valmistukseen, minkä takia sen myyntiä on monissa maissa rajoitettu. Bentsyylikloridin moolimassa on 126,6 g/mol, sulamispiste noin –43 °C, kiehumispiste 179 °C, tiheys 1,1 g/cm3, ei juurikaan liukene veteen (< 0,1 g/100 ml), leimahduspiste 67 °C c.c., itsesyttymislämpötila 585 °C ja CAS-numero 100-44-7. == Ympäristö- ja terveysvaikutukset == Aine syövyttää silmiä. Lyhytaikaisessa altistuksessa höyry ärsyttää silmiä, ihoa ja hengitysteitä. == Aiheesta muualla == *Bentsyylikloridin käyttöturvallisuustiedote, Sigma Aldrich, viitattu 26.12.2014. * *Kemian työsuojeluneuvottelukunta (KETSU): Bentsyylikloridi Luokka:Aromaattiset yhdisteet Luokka:Organohalidit
Perussuomalaisten Uudenmaan piiri

Perussuomalaisten Uudenmaan piiri on Uudenmaan vaalipiirissä toimiva perussuomalaisten piiriyhdistys. Piirin puheenjohtaja on Jari Immonen Tuusulasta, 1. varapuheenjohtaja on Samppa Granlund Vihdistä, 2. varapuheenjohtaja on Kevin Servin Porvoosta ja 3. varapuheenjohtaja on Seppo Heino Järvenpäästä. Piirisihteerinä toimii Merja Nevalainen Lohjalta. Piirin toiminnanjohtaja on Piia Aallonharja. == Vaaliliitot eduskuntavaaleissa == Vuoden 2003 eduskuntavaaleissa perussuomalaiset (7 ehdokasta) oli vaaliliitossa kristillisdemokraattien (21), EKA:n (3) ja kirjavan puolueen (2) kanssa.Ehdokkaat / Uudenmaan vaalipiiri (Oikeusministeriö 14.3.2003) Vaaliliitto sai yhden paikan, joka meni perussuomalaisia johtaneelle Timo Soinille, vaikka kristillisdemokraatit sai kolme kertaa enemmän ääniä kuin perussuomalaiset.Tulos / Uusimaa (Oikeusministeriö 19.3.2003); Kaikkien ehdokkaiden äänimäärät ja vertausluvut vaalipiireittäin ja puolueittain 2003 (Tilastokeskus 31.5.2004) Vuoden 2007 eduskuntavaaleissa perussuomalaiset asetti Uudellamaalla 29 ehdokasta. Puolue oli vaaliliitossa itsenäisyyspuolueen (5 ehdokasta) kanssa.Ehdokkaat - Uudenmaan vaalipiiri (Oikeusministeriö 18.3.2007) Perussuomalaiset sai vaalipiiristä kaksi kansanedustajaa, itsenäisyyspuolue ei yhtäkään. == Nykyiset kansanedustajat == *Arja Juvonen, Espoo *Teemu Keskisarja, Helsinki *Ari Koponen, Tuusula *Leena Meri, Hyvinkää *Jorma Piisinen, Järvenpää *Riikka Purra, Kirkkonummi *Onni Rostila, Hyvinkää == Vaalit == Eduskuntavaalit Tilastokeskuksen PX-Web- tietokannat: Eduskuntavaalit 1983-2019 {| class="wikitable" Vuosi Edustajat Äänet 1999 0 1 521 0,4 % 2003 1 5 263 1,2 % 2007 2 27 846 6,0 % 2011 7 95 429 18,8 % 2015 7 93 411 18,0 % 2019 6 86 691 15,9 % 2023 7 102 689 18,2 % == Puheenjohtajat == * Terttu Savola 1996–1998 * Urpo LeppänenPiirijärjestöt (Perussuomalaiset, 2000) * Marjo Pihlman ?–2007 * Pietari Jääskeläinen 2008–2012 * Pekka M. Sinisalo 2013–2017 * Timo Riskilä 2018 (osan vuodesta) * Iiro Silvander 2018 (loppuosan vuodesta Timo Riskilän muutettua muualle) * Merja Nevalainen 2019 * Jari Immonen 2020– == Lähteet == == Aiheesta muualla == * Piirin verkkosivusto * Piirin Facebook-sivu Luokka:Uudenmaan vaalipiiri Uusimaa
Saippuakauppias

Saippuakauppias voi viitata johonkin seuraavista: * saippuakauppias, tunnettu suomenkielinen palindromi * Saippuakauppias, Jack Conwayn elokuva vuodelta 1947 * Saippuakauppias eli uusi otto, Neil Hardwickin tv-elokuva vuodelta 1984
Derek Stephen Prince

Derek Stephen Prince (s. 5. helmikuuta 1969 Inglewood, Kalifornia) on yhdysvaltalainen ääninäyttelijä, joka tunnetaan parhaiten useista rooleistaan Digimonissa. Hänet esiintyy myös nimillä "David Umansky", "Steven Derek Prince", "Steven Prince" ja "Steve Prince". ==Ääniroolit== ===Anime=== * Arc the Lad - Gene * .hack//DUSK - Reki * Battle B-Daman - Li Yong Fa * Bleach - Uryū Ishida * Cowboy Bebop - Lin * Digimon Adventure - PicoDevimon, Piamon * Digimon Zero Two - Chibimon/V-mon/XV-mon/Paildramon/Imperialdramon, Ken Ichijouji * Digimon Tamers - Impmon, Beelzemon * Digimon Frontier - Grumblemon/Gigasmon, Dynasmon * Duel Masters 2.0 - Dr. Root ja Multi-Card Monty * Fushigi Yūgi - Nakago * Kikaider - Ichiro/Kikaider 0–1 * Kyborgi 009 - Dr. Gaia * Love Hina - Keitaro Urashima * Mahoromatic - Suguru Misato * Mon Colle Knights - Mondo Ooya * Naruto - Shino Aburame (jaksot 34+) * Nightwalker - Koichi Akiba * Overman King Gainer - Bello Korossha * Ruroni Kenshin - Beshimi, Gohei Hiruma & Cho Sawegejou * Samurai Champloo - Tomonoshin Shibui, Denkibou * Samurai X - Sanosuke Sagara * S-CRY-ed - George Tatsunami, Masaki * Shinzo - King Nipper, professori Parasite * Trigun - Zazie the Beast ===Elokuvat=== * Digimon: Battle of Adventurers - Takehito Uehara: Minamin isä * Digimon: Revenge of Diaboromon - Chibimon, V-mon, Imperialdramon * Digimon: Runaway Locomon - Beelzemon * Digimon-elokuva - Chibimon, V-mon, pizzalähetti * Power Rangers turbovaihteella - Elgar ===Videopelit=== * Ape Escape: Pumped & Primed - Jake * Naruto: Ultimate Ninja - Shino Aburame * Shin Megami Tensei: Persona 3 - Takaya Sakaki, Takeharu Kirijo, Gekkoukanin rehtori, sivuäänet * Shin Megami Tensei: Persona 4 - Naoki Konishi, sivuäänet * Xenosaga Episode I: Der Wille zur Macht - Chaos * New Danganronpa V3: Killing harmony - Kokichi Ouma == Aiheesta muualla == * Luokka:Yhdysvaltalaiset ääninäyttelijät Luokka:Yhdysvaltalaiset radiotoimittajat Luokka:Vuonna 1969 syntyneet Luokka:Elävät henkilöt
Jupiler

Jupiler on belgialainen olutmerkki, tyyliltään pilsner. Jupileria valmistaa maailman suurin panimoalan yritys InBev. Jupiler on yksi Belgian suosituimpia olutmerkkejä, ja panimo sijaitsee Jupillen kaupungissa, josta olut on saanut nimensäkin. Jupiler on Belgian jalkapalloliigan pääsponsori. == Galleria == Tiedosto:Jupiler krat.jpg|Korillinen Jupiler-pulloja Tiedosto:Jupiler beer glass.JPG|Jupiler-olutlasi Tiedosto:Jupilercafe.jpg|Jupiler-kahvila Luokka:Belgialaiset panimot ja olutmerkit en:Piedboeuf Brewery
Dongfeng-ohjus

thumb|200px|DF-26 Dongfeng-ohjus (DF-ohjus, CSS-ohjus) (kiinassa dong feng "Itätuuli") on yhteisnimitys Kiinan taktisille tai strategisille ballistisille ohjuksille. NATO käyttää DF-ohjuksista koodinimeä CSS. Alkujaan Kiinan ohjukset perustuivat neuvostoliittolaiseen tekniikkaan, myöhemmin maa alkoi kehittää omaa ohjusteollisuuttaan. Esimerkiksi Dongfeng 31 eli CSS-10 on Kiinan uusimpia mannertenvälisiä ohjuksia. == Itätuuli-ohjusten lyhyt historia == Ensimmäiset Kiinan ohjukset olivat venäläisten ohjusten suoria kopioita. Esimerkiksi Dongfeng 1 eli DF-1 oli sama kuin venäläinen R-2 eli länsimaisittain SS-2 Sibling. Ohjus kantoi 550 km 500 kg:n painoisella taistelukärjellä, ja näitä oli asennettuna Kiinassa 1960-luvulla. Tämä ohjus on ollut jo pitkään vanhentunut. Dongfeng 2:ta väitetään joko kiinalaisten itse suunnittelemaksi tai venäläiseksi R-5:ksi eli SS-3 Shysteriksi. Ohjuksesta kehitettiin nopeasti parannettu DF-2A. Kiinan ensimmäinen itse kehittämä ohjus oli nyt jo vanhentunut 2 500 km kantava DF-3 eli CSS-3. DF-4 oli ensimmäinen kaksivaiheinen ohjus, se oli 4 750 km kantava IRBM, jota käytettiin myös satelliitin laukaisuun nimellä Chang Zeng 1, "Pitkä marssi 1". Dongfeng 5 eli CSS-4 oli mannertenvälinen ohjus, joka kantoi 12 000 km. Näitä ohjuksia on muutamia kymmeniä, ja ne ovat Kiinan pääasiallisin mannertenvälinen ohjus. Dongfeng-11:ää (DF-11, CSS-7) on viety Pakistaniin, missä se on toiminut Shaheen-ohjusten pohjana. Kiinteäpolttoaineinen DF-11 kantaa 300 km, parannettu versio yli 500 km, ja on laukaisuvalmis 15-30 minuutissa. == Aiheesta muualla == * *Ballistic Missiles of the World *Global Security Luokka:Ballistiset ohjukset
Gedimino prospektas

Gedimino prospektas on Liettuan pääkaupungin Vilnan pääkatu. Sen varrelle on keskittynyt suurin osa maan hallinnollisista instituutioista, mukaan lukien maan hallitus, parlamentti ja ministeriöt. Nykyisin katu on myös suosittu ostos- ja ravintolakeskittymä. Iltaisin katu on osittain kävelykatu. Vuonna 1836 rakennettu pääkatu on historiansa aikana kokenut useita nimenvaihdoksia. Alun perin se nimettiin Sventojo Jurgion eli Pyhän Yrjön mukaan. Vilnan kuuluessa Puolaan vuosina 1920-1939 se oli nimeltään ulica Mickiewicz. Natsi- Saksan miehittäessä maata toisessa maailmansodassa se sai nimen Adolf-Hitler- Strasse. Maan joutuessa Neuvostoliiton hallintaan kadun nimi vaihdettiin aluksi muotoon Stalino prospektas, ja myöhemmin muotoon Lenino prospektas. Vuonna 1989 katu sai nykyisen nimensä, kun se nimettiin Liettuan suuriruhtinaskunnan suuriruhtinaan Gediminaksen mukaan. ==Aiheesta muualla== Luokka:Liettuan kadut Luokka:Vilna
C1RCA

C1rca on vuonna 1999 perustettu rullalautailukenkiä valmistava yhtiö. Sen perusti silloinen lumilautailuyhtiö Four Star Distribution hankkien samalla ammattirullalautailija Chad Muskan kenkiensä edustajaksi. 15. heinäkuuta 2004 Four Star Distribution myi lumilautailumerkit (Forumin, Special Blendin, Jeenyusin ja Foursquaren) Burtonille keskittyen pelkästään rullalautailukenkien tekemiseen. Vuonna 2005 Chad Muska jätti yhtiön liittyen Supra Footweariin. Nykyään C1RCAn alaisuudessa toimivat ammattirullalautailijat Colt Cannon, Adrian Lopez, Peter Ramondetta ja Jon Allie. Luokka:Rullalautailu
Dongfeng 31

Dongfeng-31 (DF-31, CSS-10) on Kiinan rajoitetun kantomatkan mannertenvälinen ohjus. Ohjus on kolmivaiheinen ja kiinteäpolttoaineinen, ja se perustuu sukellusveneestä laukaistavaan JL-2-ohjukseen. Tämä ohjus on huomattavasti parempi kuin nestemäistä polttoainetta käyttävät CSS-4-ohjukset, joiden laukaiseminen on hidasta. Ohjus otettiin käyttöön vuosien 2002–2003 aikana Ohjuksesta on kaksi versiota; DF-31 kantaa 7 250 km, DF-31A kantaa 11 200 km. Ohjus kantaa yhden kappaleen megatonnin taistelukärkeä tai kolme 10, 90 tai 150 kilotonnin ydinkärkeä. Ohjuksen perustana olevan inertia- tai tähtisuunnistusjärjestelmän tarkkuus on 600-800 metriä, GPS:n kanssa 100 metriä (eräiden tietojen mukaan 300-400 metriä). Ohjuksen kärki painaa 1 050-1 750 kg. 1990-luvulla ainakin kaksi ohjuksen laukaisutestiä epäonnistui osien laatuongelmien takia. . == Katso myös == * Dongfeng-ohjus == Aiheesta muualla == * * * GlobalSecurity.org DF-31 - China Nuclear Forces . * Federation Of American Scientists DF-31 - China Nuclear Forces . Luokka:Kiinan asevoimat Luokka:Mannertenväliset ballistiset ohjukset
Dongfeng 5

thumb|200px|CSS-4 DF-5B Dongfeng 5 ("Itätuuli 5") eli DF-5 on Kiinan nestemäistä polttoainetta käyttävä mannertenvälinen ohjus, joka tunnetaan lännessä myös Naton koodinimellä CSS-4. Tästä Kiinan silloin uudesta ohjusaseesta kuultiin ensi kerran Lännessä toukokuussa 1980. Silloin Kiina koelaukaisi kaksi tämän tyypin ohjusta Tyynellämerellä sijainneisiin harjoitusmaaleihin.Hogg, I., 2011: s. 191 DF-5 oli Kiinan ensimmäinen mannertenvälinen ohjus, joka perustuu CSS-3:n tekniikkaan. Tämä suuri kaksivaiheinen ohjus kantaa 12 000-15 000 kilometriä, tarkkuus 500-3500 metriä, taistelukärki noin 2 megatonnia. Kärki painaa 3 000 kg. Ohjus on 1980-luvun alusta ollut Kiinan strategisten ydinasevoimien pääase, vaikka edustaa vanhentunutta tekniikkaa, joka vastaa Neuvostoliiton ja USA:n 1950-luvun ja aivan 1960-luvun alun tekniikkaa. Ohjuksen kehittely alkoi 1971, sitä alettiin sijoittaa asemiinsa 1981. Ohjus on hidas laukaista, valmistelut vievät 30-60 minuuttia. Kiina onkin panostanut mm. uudemman Dongfeng 31-ohjuksen kehittelyyn. Ohjukset on varastoitu vuoren sisään tunneleihin, ja siirretään ennen laukaisua tunnelista ulos. Ohjuksen kärkeä, joka on vetypommi - testattiin luultavasti vuosien 1968, 1970 ja 1976 Kiinan tekemissä ydinkokeissa joiden voimat olivat 3, 3-3,4 ja noin 4 megatonnia. Ohjuksesta on kehitetty hieman pidemmän kantaman DF-5A. Kiinalla uskotaan olevan noin 20-30 tämäntyyppistä ohjusta. Uskotaan, että ohjus korvataan paremmalla DF-41 eli CSS-X-10-ohjuksella. == Lähteet == * Hogg, Ian: Tykistö- ja ohjusaseet. Karisto, Hämeenlinna, 2011. Suom. Petri Kortesuo. Alkuteos englanniksi, 2000: Amber Books Ltd. ISBN 978-951-23-5456-6. === Viitteet === == Aiheesta muualla == *http://www.sinodefence.com/strategic/missile/df5.asp *http://www.fas.org/nuke/guide/china/icbm/df-5.htm *http://www.globalsecurity.org/wmd/world/china/df-5.htm *http://www.johnstonsarchive.net/nuclear/multimeg.html#C *http://www.missilethreat.com/missiles/css-4_china.html *http://www.missilethreat.com/missiles/css-4a_china.html *http://www.astronautix.com/lvs/df5.htm Luokka: Mannertenväliset ballistiset ohjukset
Dornach

Dornach on kunta Solothurnin kantonissa Sveitsissä, mutta kulttuurillisesti osa Schwarzbubenlandia. Kunta on Dorneckin piirikunnan keskus, ja vuonna 2015 siellä oli 6 538 asukasta. (31.12.2009) Kunta on jakautunut kahteen keskukseen, Oberdornachiin ja Dornachbruggiin, jotka ovat käytännössä kasvaneet yhteen. Kunnan nähtävyyksiä ovat Dorneckin linnan rauniot, luostari ja kotiseutumuseo. Myös antroposofisen liikkeen koulutuskeskus Goetheanum on merkittävä nähtävyyvs. Goetheanumissa on lisäksi teatteri- kirjasto- yms. toimintaa. Baseliin on matkaa 10 kilometriä, josta pääsee Dornachiin muun muassa raitiovaunulla ja junalla. == Lähteet == == Aiheesta muualla == *Kunnan kotisivut Luokka:Solothurnin kantonin kunnat
Kevin Williamson

Kevin Williamson (s. 14. maaliskuuta 1965 New Bern, Pohjois-Carolina, Yhdysvallat) on yhdysvaltalainen elokuvakäsikirjoittaja. Williamson pyrki menestymään alun perin näyttelijänä. Hän teki yhden elokuvaroolin ja televisioesiintymisen ennen kuin sai myytyä ”Scary Movie” -käsikirjoituksensa Dimension Filmsille. Käsikirjoituksesta oli kiinnostunut useampikin taho, mutta Dimension teki korkeimman tarjouksen. Käsikirjoituksen nimi muuttui Scream-muotoon, ja ohjaajaksi palkattiin Wes Craven. Vain 15 miljoonan dollarin budjetilla toteutettu elokuva nousi vuonna 1996 yllätyshitiksi, ja tuotti yli 160 miljoonaa dollaria. Ennen kaikkea se aloitti niin kutsuttujen teinikauhuelokuvien sarjan. Myöhemmin Williamson kirjoitti Screamille kaksi jatko-osaa, jotka ohjasi niin ikään Craven. Screamin muodostuttua hitiksi Williamsonin Lois Duncanin romaanista sovittama käsikirjoitus meni kaupaksi, ja ilmestyi teattereihin vuonna 1997 nimellä Tiedän, mitä teit viime kesänä. Myös se oli hitti keräten yli 125 miljoonaa dollaria. Vuonna 1997 Williamson halusi itse ohjata käsikirjoituksensa Kauhun oppitunnit, koska ohjaajaksi pääseminen oli hänen tavoitteensa jo alusta lähtien. Dimension Films halusi hänen kuitenkin kirjoittavan Scream 2 -elokuvan, joten ohjaajaksi palkattiin Robert Rodriguez. Williamson sai kuitenkin ohjattavakseen Tappavat arvosanat -jännityskomedian, jonka hän myös käsikirjoitti. Vuonna 1999 valmistunut pienen budjetin elokuva floppasi ja sai huonot arvosanat, eikä Williamsonin ura ohjaajana ole jatkunut. Elokuvan päätähti Katie Holmes muistetaan paremmin Williamsonin kirjoittamasta Dawson's Creek -televisiosarjasta. Kevin Williamson on käsikirjoittanut myös mm. L. J. Smithin kirjoihin perustuvan The Vampire Diaries, sekä The Secret Circle - sarjat The CW -kanavalle. 2000-luvulla Williamson on kirjoittanut vain kolme elokuvaa; Scream 3, Scream 4 ja Cursed, joka oli neljäs Cravenin ja Williamsonin yhteistyö. Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1965 syntyneet Luokka:Elävät henkilöt
Stockmannin Riian tavaratalo

Stockmann on Latvian pääkaupungin, Riian, suurin tavaratalo ja sijaitsee keskellä kaupunkia 13. janvāra iela -kadulla samassa rakennuksessa Finnkinon omistaman elokuvateatteriryppään kanssa. Heti tavaratalon itäpuolelta löytyy Riian rautatieasema. Riian Stockmann avattiin lokakuussa 2003. Myyntipinta- alaa tavaratalossa on neljässä kerroksessa yhteensä 11 000 neliömetriä. Tavaratalon alla toimii 76 auton pysäköintihalli, ja pysäköintipaikkoja on myös viereisessä paikoituslaitoksessa. == Tavaratalon osastot ja palvelut kerroksittain == Tavaratalon pohjakerroksessa myydään naisten ja miesten kosmetiikkaa, naisten asusteita ja jalkineita sekä elintarvikkeita Herkku- ruokaosastolla (). Pohjakerroksessa on myös kukkakauppa, kahvila Stockmann Deli sekä kioski. Toisessa kerroksessa ovat miesten vaatteet ja jalkineet, nuorisopukeutumisen tuotteet (One Way) sekä matkalaukut ja matkustusasusteet. Kolmannessa kerroksessa myydään naisten vaatteita, lastenvaatteita ja jalkineita sekä leluja. Kolmannessa kerroksessa on myös lasten leikkihuone. Ylimmässä myymäläkerroksessa ovat kodintekstiilien osasto, Seppälän myymälä, Fazer Amican ravintola sekä asiakaspalvelupiste. == Kuvia == Tiedosto:Stockmann Delikatess Riga.jpg|Stockmann Delikatess. Tiedosto:Stockmann cafe in Riga.jpg|Stockmann café. Tiedosto:Stockmann, Riga.jpg == Lähteet == == Aiheesta muualla == *Stockmann-tavaratalot ulkomailla *Stockmann Latvia Luokka:Riian rakennukset ja rakennelmat Riika
Dongfeng 15

pienoiskuva|280px|Dong Feng 15 Pekingissä pidetyn toisen maailmansodan 70-vuotisjuhlan sotilasparaatin jälkeen. Dong Feng 15 (DF-15 eli M-9, Nato- koodinimi CSS-6) on Kiinan kansantasavallan kehittämä, amerikkalaista Pershing Ia -ohjusta muistuttava lyhyen kantaman taktinen ohjus. Ohjuksen kiinteä polttoaine mahdollistaa lyhyehkön laukaisuajan. Ohjus on 9,1 metriä pitkä ja läpimitaltaan metrin, ja sitä kuljetetaan TEL:ssä eli kuorma-automaisessa kuljetus- ja laukaisuajoneuvossa. Ohjuksen kantomatka on 200-600 km, hyötykuorma 500 kg ja tarkkuus 280 metriä. Ohjuksen kehittely alkoi 1985, ja se näkyi ensi kertaa Pekingin paraatissa 1988. Sitä testattiin Gobin autiomaassa, mahdollisesti myös ydinkärkien kanssa. Pieni määrä sijoitettiin asemiin ilmeisesti jo 1989. Kiina laukaisi näitä ohjuksia Taiwanin vesille vuosina 1995 ja 1996. Vuonna 2007 Yhdysvallat arveli Kiinalla olevan 300-350 tällaista ohjusta ja 70-80 niille sopivaa laukaisujärjestelmää. Näitä ohjuksia on valmistettu vientiin nimellä M9, ja myyty Syyriaan ja Pakistaniin. == Lähteet == == Aiheesta muualla == *http://www.sinodefence.com/strategic/missile/df15.asp *http://www.softwar.net/df15.html Luokka:Keskimatkan ballistiset ohjukset Luokka:Kiinan tiede ja tekniikka
Keenen Ivory Wayans

Keenen Ivory Wayans (s. 8. kesäkuuta 1958 New York, Yhdysvallat) on yhdysvaltalainen elokuvaohjaaja, -näyttelijä ja -käsikirjoittaja. Wayans tunnetaan parhaiten Scary Movie -elokuvien ohjaajana. Hänen perheeseensä kuuluvat mm. sisarukset Shawn Wayans, Marlon Wayans, Damon Wayans sekä Kim Wayans. == Ohjaajana == Wayansin ensimmäinen ohjaustyö oli hänen käsikirjoittamansa ja tähdittämänsä Kosto elää (1988), joka ei menestynyt erityisen hyvin. Paria vuotta myöhemmin hän sai mainetta Riiviöt- televisiosarjan käsikirjoittajana, ohjaajana ja yhtenä näyttelijöistä. Sarjan myötä maineeseen nousi myös Jim Carrey. Sarjassa olivat mukana myös Wayansin sisarukset Kim, Shawn ja Marlon. Keenen Ivory lähti show’sta neljän tuotantokauden jälkeen, koska koki televisiokanavan sensuroivan ohjelman sisältöä. Suosittu sarja toi hänelle yhden Emmy-palkinnon. Wayans päätti kokeilla uudelleen täyspitkän elokuvan tekemistä. Hän käsikirjoitti, ohjasi, tuotti ja näytteli toimintakomedian A Low Down Dirty Shame, joka julkaistiin marraskuussa 1994. Vaikka elokuva menestyi kohtuullisesti, ei Wayansia arvostettu ohjaajana. Kuuden vuoden tauon jälkeen hän palasi ohjaajan tehtäviin Scary Movie -parodian myötä, jonka hän myös käsikirjoitti yhdessä veljiensä kanssa. Pienehköllä parinkymmenenmiljoonan dollarin budjetilla toteutettu elokuva nousi yllätyshitiksi ja maksoi itsensä takaisin jo avausviikonloppuna. Elokuvan esityskopioiden määrää lisättiin, ja lopulta tuottoa kertyi 278 miljoonaa dollaria. Scary Movie 2 valmistui markkinoille jo seuraavaksi vuodeksi. Seitsemän käsikirjoittajan yhteistyön tuloksena syntynyt jatko-osa sai 45 miljoonan dollarin budjetin, mutta avausviikonlopun tulos enteili pahaa. Avausviikonloppuna tuotto oli alle puolet verrattuna edelliseen osaan, mutta lopulta tuottoa kertyi 141 miljoonaa dollaria. Seuraavaa jatko- osaa tekemään palkattiin tunnetumpi ja arvostetumpi ohjaaja David Zucker. Vuonna 2004 valmistunut White Chicks oli Wayansin veljeksien uusi yhteinen elokuva; kaksi FBI-agenttia pyrkivät naisiksi pukeutuneina selvittämään rikkaiden naisten katoamistapauksia. Elokuva oli menestys, ja se tuotti voittoa yli 75 miljoonaa dollaria. Vuonna 2006 valmistunut Little Man ei kuitenkaan onnistunut vaan päätyi mm. The Internet Movie Databasen 100 huonoimman elokuvan listalle. Elokuva teki voittoa vain alle 40 miljoonaa dollaria. Seuraavaksi Wayans ohjaa niin kutsutun "spin-offin" Riiviöt- televisiosarjasta ja uusintaversion Jack Arnoldin mestarillisesta kauhuelokuvasta Mies joka kutistui. == Aiheesta muualla == * Luokka:Yhdysvaltalaiset elokuvaohjaajat Luokka:Yhdysvaltalaiset näyttelijät Luokka:Vuonna 1958 syntyneet Luokka:Elävät henkilöt
Andrew Bergman

Andrew Bergman (s. 20. helmikuuta 1945 New York, New York, Yhdysvallat) on yhdysvaltalainen elokuvakäsikirjoittaja ja -ohjaaja. == Ura == Bergmanin ura käsikirjoittajana alkoi Mel Brooksin ohjaamasta lännenparodiasta Villiä hurjempi länsi (Blazing Saddles), jonka ensi-ilta oli vuonna 1974. Elokuva sai WGA:n palkinnon parhaasta alkuperäiskäsikirjoituksesta. Se sai kolme Oscar- ehdokkuutta ja oli taloudellinen menestys, sillä lipunmyynti tuotti yli 100 miljoonan dollarin lipputulot. Elokuvaa pidetään parodiaelokuvien merkkiteoksena. Vuonna 1979 valmistunut Älkää ampuko hammaslääkäriä (The In- Laws) oli selvästi pienempi menestys. Elokuva filmattiin uudelleen vuonna 2003, jota varten Bergman kirjoitti uuden käsikirjoituksen. 1980-luvun alussa Bergman kirjoitti kaksi vähemmän menestynyttä komediaa, jonka jälkeen Nimeni on Fletch (1985) nosti menestyksellään Bergmanin takaisin pinnalle. Rikoskomedia Mafiakokelas (1990) oli Bergmanin ensimmäinen ohjaus, ja sen pääosaa näytteli Marlon Brando. Elokuva ei kuitenkaan menestynyt odotetusti, joten Bergman jatkoi käsikirjoittajana Saippuakuplia-komedian tuotannossa. Seuraavan kerran Bergman ohjasi ja kirjoitti vuonna 1992, jolloin valmistui Kuherruskuukausi Vegasissa. Sen keskeisiä osia näyttelevät Nicolas Cage ja James Caan. Jännityskomedia oli vain kohtuullinen taloudellinen menestys, joten Bergman ei pyrkinyt itse ohjaamaan The Scout (1994) -käsikirjoitustaan. Vuonna 1996 ensi-iltaan tullut Striptease oli Bergmanin ohjaama ja käsikirjoittama komedia, jonka pääosassa näyttelee Demi Moore. Elokuvan koko tarina pyöri Mooren alastonkohtausten ympärillä, joiden tiedettiin keräävän yleisöä, ja niin kävikin.Jarkko Lehtola, Striptease (1996). Elitisti, 2017. Viitattu 31.12.2022 Kriitikoiden tyrmäämä 50 miljoonan dollarin tuotanto keräsi 113 miljoonan dollarin lipputulot. Bergmanin käsikirjoitus ja ohjaus palkittiin vuoden huonoimpana elokuvana Razzie-gaalassa, ja yhteensä se sai kuusi Razzie-palkintoa. Neljä vuotta myöhemmin Bergman yritti vielä ohjaajana, mutta tuloksena oli yli 30 miljoonan dollarin tappio. Sittemmin hän paneutui Joe's Last Chancen käsikirjoitukseen. Bergman sai vuonna 2007 McLellan Hunter Awardin, jonka myöntää Writers Guild of America East. Bergman on kirjoittanut kaksi näytelmää, Social Security ja Working Title, sekä romaanit Sleepless Nights, The Big Kiss-Off, LeVine ja Tender Is LeVine. == Lähteet == == Aiheesta muualla == * * Luokka:Yhdysvaltalaiset elokuvakäsikirjoittajat Luokka:Yhdysvaltalaiset elokuvaohjaajat Luokka:Vuonna 1945 syntyneet Luokka:Elävät henkilöt
Taajuusresoluutio

Taajuusresoluutio kertoo, millä tarkkuudella mittalaite tai signaalinkäsittelyn algoritmi kykenee erottamaan signaalin eri taajuuskomponentit toisistaan. Resoluutiota, jolla aikatason (tai esimerkiksi kuvankäsittelyssä spatiaalitason/kaksiulotteisen tason) signaalia voidaan tarkastella taajuuden funktiona rajoittaa energian "vuoto" analysoitavien taajuuskomponenttien välillä. Ideaalisessa tapauksessa eri taajuuskomponentit, tai niitä kuvaavat funktiot, ovat ns. ortogonaalisia eli kohtisuoria toisiinsa nähden eli ne eivät häiritse toisiaan. Tämä on tuttua vektorilaskennasta, jossa ortogonaalisten vektoreiden projektiot toisiinsa nähden ovat nollia. Olkoon aikatasossa näytteitä N kappaletta x_0,...,x_{N-1}. Jos näytteisiin kohdistetaan spektrianalyysissä käytettävä diskreettiaikainen Fourier'n muunnos F(f ) = \sum_{n=0}^{N-1} x_n e^{-j2\pi f n} , niin näytteenottotaajuuteen suhteutettu taajuusresoluutio \Delta f on luokkaa \frac1N. Fourier-muunnoksen avulla kyetään siis erottelemaan näytteenottotaajuuteen suhteutetut taajuudet \Delta ja \Delta + \frac1N toisistaan. Tämä lähestymistapa on luontaista klassiselle spektrianalyysille, jota on vauhdittanut FFT-algoritmin (Fast Fourier Transform) eli nopean Fourier-muunnos-algoritmin kehitys 1960-luvulla. Kuitenkin on mahdollista päästä teoriassa jopa äärettömään resoluutioon käyttäen moderneja spektrianalyysiin ja digitaaliseen signaalinkäsittelyyn perustuvia menetelmiä. Näistä mainittakoon muun muassa ARMA (Autoregressive, Moving Average) eli autoregressivinen, liukuvan keskiarvon menetelmä, joka käyttää hyväkseen parametrisia oletuksia datasta. Toinen tutkimuksen kannalta suosittu moderni menetelmä on aliavaruustyyppinen MUSIC (MUltiple SIgnal Classification), joka sekin nojaa parametriseen oletukseen. Parametrisilla menetelmillä on kuitenkin kaksi haittapuolta verrattuna klassiseen Fourier-pohjaiseen menetelmään nähden: * niiden sietokyky additiiviseen eli summautuvaan kohinaan nähden ei ole kovin tyydyttävä alhaisilla signaalikohinasuhteilla (Signal-to-Noise Ratio, SNR). * on oltava tarkka mallin asteluvun eli taajuuskomponenttien määrän estimoinnin suhteen; informaatioteoreettisia sekä tilastollisia menetelmiä on kehitetty, mutta ne eivät toimi kovinkaan hyvin alhaisilla SNR- arvoilla. Taajuusresoluution käsite on tärkeä seikka muun muassa tietoliikenne-, tutka- ja kaikuluotaintekniikassa sekä geofysiikassa ja seismologiassa. ==Katso myös== *Laskostuminen *Nyquistin teoreema == Kirjallisuutta == * * Luokka:Data-analyysi Luokka:Signaalinkäsittely
Chikushino

Chikushino () on kaupunki Fukuokan prefektuurissa Kyūshūn saarella Japanissa. Se sijaitsee prefektuurin keskiosassa Fukuokan kaupungin kaakkoispuolella ja rajautuu lounaassa Sagan prefektuuriin. Kaupungissa on 102 286 asukasta (vuonna 2014) ja sen pinta-ala on 87,78 neliökilometriä. Chikushino on lounais-koillissuunnassa pitkänomaisen muotoinen kaupunki; sekä lounais- että koillisosat kohoavat vuorille ja niiden luonnonalueille, keskiosissa on tasankoa ja tiheää asutusta. Siellä virtaa useita jokia, kuten Hōmanjoki etelään päin, ja sen läpi kulkevat JR Kyūshūn Kagoshima-päälinja ja Nishitetsun Tenjin-Ōmuta-linja. == Lähteet == == Aiheesta muualla == * Kaupungin internetsivut Luokka:Chikushino
Brocardin ongelma

Brocardin ongelma kysyy, millä luonnollisilla luvuilla n pätee n! + 1 =m^2 , jossa n! on luvun n kertoma ja jossa m on kokonaisluku. Ongelmalle tunnetaan vain kolme ratkaisua: n = 4, n = 5 ja n = 7. Ainoat ratkaisuparit muotoa (m, n) ovat siis (5, 4), (11, 5) ja (71, 7)http://mathworld.wolfram.com/BrownNumbers.html. Näitä pareja kutsutaan Brownin luvuiksi. Ongelmalle ei ole muita ratkaisuja, kun n \le 10^9http://www.math.uiuc.edu/~berndt/articles/galway.pdf, ja arvellaankin, että muita ratkaisuja ei ole. == Lähteet == Luokka:Diofantoksen yhtälöt Luokka:Konjektuurit
Pandora (internet-radio)

Pandora on Internet-radio ja musiikin suosittelujärjestelmä, jonka on kehittänyt Music Genome Project. Music Genome Projectin musiikkikirjasto sisältää noin 400 000 kappaletta noin 20 000 artistilta. Pandoran musiikkisoitin käyttää Adobe Flashia. Pandoran suoratoistossa musiikki on saatavilla eri tavoilla pakattuna ja eri laaduilla: AAC 64 kbit/s ilmaiskäyttäjille ja maksullisille ylimmillään 192 kbit/s MP3-pakkauksella. Tekijänoikeussyiden vuoksi Pandora joutui lopettamaan musiikin tarjoamisen Yhdysvaltojen ulkopuolelle vuoden 2007 alussa. Esto johtuu Pandoran lisenssit tarjoavan Digital Millennium Copyright Act -lain puuttumisesta Yhdysvaltojen ulkopuolelta. ==Pandoran käyttö== Käyttäjät aloittavat syöttämällä Pandoraan jonkin yhtyeen tai musiikkikappaleen nimen, josta he pitävät, ja Pandora vastaa soittamalla samankaltaista musiikkia Music Genome Projectin kirjastosta. Tämän jälkeen käyttäjät voivat antaa palautetta kertomalla palvelulle, pitävätkö he soivasta musiikista, vai eivät. Palaute vaikuttaa seuraaviin kappaleisiin, joita Pandora soittaa. Pandora valitsee seuraavan kappaleen noin 400 erilaisen musiikillisen perusteen avulla. ==Lähteet== ==Aiheesta muualla== * Pandoran internetsivut * Pandoran FAQ Luokka:Yhdysvaltalaiset radioasemat Luokka:Musiikin suoratoistopalvelut
Uudenmaan Sosialidemokraatit

Uudenmaan Sosialidemokraatit (Uudenmaan SDP) on SDP:n Uudenmaan vaalipiirissä toimiva piirijärjestö. Piiri on toiminut vuodesta 1906 ja sen keskeinen tehtävä on koordinoida alueensa kuntatason järjestöjä ja ajaa Suomen Sosialidemokraattisen Puolueen arvojen mukaista politiikkaa. Keskeisiä teemoja tässä politiikassa on tasa-arvo, yhdenvertaisuus, solidaarisuus, laadukas työelämä sekä tasapainoinen talous. Uudenmaan SDP:n toiminta kattaa pääosin ylikunnallisen yhteistyön toteuttamisen maakuntatasolla. Piiri on aktiivinen tapahtumien järjestäjä. Osa tapahtumista on yleisölle avoimia ja osa puolestaan jäsenistön koulutus- ja ryhmäytymistapaamisia. Piirin ylin päättävin elin on piirikokous, joka kokoontuu kaksi kertaa vuodessa. Piirikokouksessa äänivaltaisia ovat kunnallisjärjestöjen asettamat piirikokousedustajat. Piirikokous valitsee myös vuoden välein piirihallituksen jäsenistön, paitsi puheenjohtajistoa, jonka toimikausi on kaksivuotinen. Piirihallituksen pääasiallinen tehtävä on olla järjestön toimeenpaneva elin. ==Kansanedustajat== *Antti Lindtman *Maria Guzenina *Antti Rinne *Timo Harakka *Kimmo Kiljunen *Johan Kvarnström *Hussein al-Taee ==Aiempia kansanedustajia== * Joona Räsänen (2015-2019) * Lauri Ihalainen (2011-2015) * Mikael Jungner (2011-2015) * Maarit Feldt-Ranta (2007-2019) * Merja Kuusisto (2007-2015) * Tommy Tabermann (2007-2010) * Arja Alho (2003-2007) * Susanna Rahkonen (1999-2007) * Risto Kuisma (1995-2007, 2010-2011) * Klaus Hellberg (1995-2007) * Leena Luhtanen (1991-2007) * Matti Saarinen (1987–1991, 1995–2015) * Antti Kalliomäki (1983-2011) * Kaj Bärlund (1979-1991) * Matti Louekoski (1976-1979, 1983-1996) * Sinikka Luja-Penttilä (1966-1983) * Kaarlo af Heurlin (1966-1970) * Lars Lindeman (1958-1976) * Veikko Helle (1951-1983) * Heikki Hykkäälä (1948-1951) * Vihtori Huhta (1941-1944, 1944-1945) * Laura Härmä (1941-1944) * Pekka Railo (1941-1944) * August Valta (1941-1944) * Cay Sundström (1939-1941) * Atos Wirtanen (1936-1946) * Matti Turkia (1930-1945) * Väinö Hakkila (1919-1924) * K. H. Wiik (1911-1917, 1922-1927, 1933-1941) * Kullervo Manner (1910-1918) * O. W. Kuusinen (1908-1914, 1917-1918) * Aatto Siren (1907-1914, 1917-1918, 1929-1930, 1933-1936) * Miina Sillanpää (1907-1911) * Edvard Helle (1907-1908, 1909-1911, 1919-1921) == Vaalit == Eduskuntavaalit {| class="prettytable" Vuosi Edustajat Äänet Äänet 1983 9 119 106 30,6 % 1987 9 106 454 27,0 % 1991 7 87 120 22,5 % 1995 11 131 286 31,4 % 1999 8 94 049 22,6 % 2003 9 114 791 25,6 % 2007 7 94 215 20,2 % 2011 7 97 948 19,3 % 2015 6 86 462 16,6 % 2019 7 97 107 17,8 % ==Katso myös== *Suomen Sosialidemokraattinen Puolue * Suomen vaalipiirit * Keskustan Uudenmaan piiri * Uudenmaan Kokoomus * Kristillisdemokraattien Uudenmaan piiri * Uudenmaan Perussuomalaiset * Vasemmistoliiton Uudenmaan piirijärjestö * Uudenmaan Vihreät Luokka:Suomen Sosialidemokraattisen Puolueen piirit Luokka:Uudenmaan vaalipiiri
Peter Sampo

Peter Sampo (s. 16. toukokuuta 1974 Vantaa) on entinen suomalainen jalkapalloilija. Hän oli pelipaikaltaan hyökkääjä. ==Ura== Peter Sampon liigaura alkoi Finnairin Palloilijoissa, jossa hän pelasi kaudet 1995-1998 kasaten 89 ottelussa 9 maaliahttp://www.veikkausliiga.hs.prewise.com/pelaajatilastot.asp. Vuonna 1995 hän pelasi myös yhden alle 21-vuotiaiden maaottelunhttp://hyps.sporttisaitti.com/tiedotearkisto/?num=15846 . Ykkösen Hangö IK (HIK) oli Sampon joukkue kaudella 1999http://www.atlantisfc.fi/fudis/uutiset/atluutis9903.htm. Vuonna 2000 Sampo liittyi Kuopion Palloseuran paitaan tehden debyyttikaudellaan ykkösessä 13 maalia 27 ottelussahttp://www.kups.fi/2005/tilastot/kausi2000.php. Seuraavalla kaudella Veikkausliigassa syntyi 12 maalia 33 ottelussahttp://www.kups.fi/2005/tilastot/kausi2001.php ja viimeiseksi jääneellä KuPS-kaudellaan Sampo osui viidesti 17 Veikkausliigaottelussahttp://www.kups.fi/2005/tilastot/kausi2002.php. KuPSista Sampo siirtyi kauden 2002 jälkeenhttp://www.mtv3.fi/urheilu/arkisto.shtml/arkistot/futis/2002/11/143052 lyhytkestoiseksi jääneeseen AC Allianssiin, jossa hän pelasi lopulta kolme kautta, tehden 10 maalia 60 ottelussa. Vuonna 2005 seura joutui konkurssiin. Yhteensä Sampo pelasi 199 ottelua Suomen pääsarjassa ja viimeisteli niissä 36 maalia. Allianssista Sampo siirtyi valmennuspäälliköksi Suomen kolmanneksi suurimpaan junioriseuraan Hyvinkään Palloseuraan, jonka edustusjoukkueessa hän myös pelaa. Sampo oli urallaan ensimmäistä kertaa miesten joukkueen päävalmentajana, kun hän toimi 14.6.2009 HyPSin pelaajavalmentajana ottelussa Warkaus JK:ta vastaan. Vuoden 2015 alusta lähtien Sampo toimii Malmin Palloseuran valmennuspäällikkönä. ==Lähteet== ==Aiheesta muualla== * HyPS:n sivusto Luokka:Suomalaiset jalkapalloilijat Luokka:Vuonna 1974 syntyneet Luokka:Elävät henkilöt
Pirelli

Pirelli & C. S.p.A () on italialainen Milanossa pääkonttoriaan pitävä pääosin ajoneuvojen renkaita tuottava teollisuusyhtiö, jonka perusti Giovanni Battista Pirelli vuonna 1872. Yhtiö on maailman suurimpia renkaiden valmistajia. Aikaisemmin yhtiö valmisti myös kaapeleita, mutta tämän toimialan yhtiö myi vuonna 2005 Prysmian-nimiselle uudelle yritykselle. == Omistajat == 22\. maaliskuuta 2015 kiinalainen ChemCorp ilmoitti ostavansa Pirellin. Kauppasumma on kokonaisuudessaan 7,1 miljardia euroa. Vuonna 2017 yhtiö palasi Milanon pörssiin. Vuonna 2023 suurimmat osakkeenomistajat olivat Marco Polo International Italy S.r.l. (37,01 %), Investitori istituzionali italiani (26,5 %), Camfin S.p.A. (14,1 %), Silk Road Fund (9,02 %), Brembo S.p.A. (6 %), Altri azionisti (3,69 %) ja LongMarch (3,68 %). == Sponsorointi == Pirelli on italialaisen huippujalkapalloseuran FC Internazionale Milanon pääsponsori. == Moottoriurheilu == Pirelli on ollut mukana rallissa ja rallin MM-sarjassa 1970- ja 1980-luvuilla ja kehitti Lancia Stratosta varten uuden rengastyypin. Muun muassa Subaru World Rally Team ja Ford World Rally Team ovat käyttäneet Pirellin renkaita. Pirelli on ollut rallin maailmanmestaruussarjan virallinen rengastoimittaja kaudesta 2021 alkaen ja sopimus kattaa kauden 2024. Vuonna 2023 Pirelli ei osallistunut tarjouskilpailuun renkaiden toimittamisesta myöhemmillä kausilla, jonka seurauksena rengastoimittaja tulee vaihtumaan MM- sarjassa kausille 2025-2027. Pirelli toimittaa renkaita edelleen rallin EM- sarjaan, jossa se kilpailee useiden rengasvalmistajien kanssa. Pirelli on ollut renkaiden toimittaja Formula 1 -sarjassa vuosina 1950–1958, 1981–1986 ja 1989–1991, jolloin sarjassa oli useampia rengastoimittajia. Pirelli on toiminut Formula 1 -sarjan ainoana rengastoimittajana vuodesta 2011 eteenpäin ja jatkaa myös jaksolla vuodesta 2025 vuoteen 2027, jossa on optio kaudelle 2028. Pirelli toimittaa renkaat myös FIA:n Formula 2 - ja Formula 3 -sarjoihin samalla aikajaksolla. Vuodesta 2024 alkaen Formula 1 -sarjassa käytettävillä renkailla on Forest Stewardship Councilin sertifikaatti. === Testikuljettajat === Kausi Testikuljettajat 2010 Nick Heidfeld Romain Grosjean Pedro de la Rosa 2011 Pedro de la Rosa Lucas di Grassi 2012 Lucas di Grassi Jaime Alguersuari 2013 Lucas di Grassi Jaime Alguersuari == Lähteet == == Aiheesta muualla == * Facebook * Twitter * Instagram Luokka:Rengasvalmistajat Luokka:Italialaiset teollisuusyritykset Luokka:Italialaiset pörssiyhtiöt Luokka:FTSE MIB -indeksi
Machala

Machala on Ecuadorin El Oron provinssin pääkaupunki. Kaupungissa asui noin 283 040 asukasta vuonna 2018. Kaupungin talous perustuu maatalouteen ja tärkeimpiä tuotteita ovat banaanit, kaakao sekä kahvi. == Lähteet == == Aiheesta muualla == Luokka:Ecuadorin kaupungit Luokka:El Oro